
Parlamentul  României

Camera  Deputaţilor
Comisia pentru Sănătate  şi Familie
            Nr. 28/536 / 19   octombrie  2006                                      

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.7/2006 pentru modificarea Legii nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice ( PLX 230/2006), adoptat de către Senat în şedinţa din 30 martie 2006 şi  retrimis comisiei  spre examinare,  cu adresa nr.PLX  230 din 10 octombrie 2006, care înlocuieşte raportul nr.28/448/18 septembrie 2006.

PREŞEDINTE,

ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate  şi Familie
                                                                                   Nr. 28/536/ 19   octombrie   2006                                                                                                         

RAPORT   DE   ÎNLOCUIRE
asupra proiectului de Lege privind aprobarea Ordonanţei de urgenţă a Guvernului nr. 7/2006 pentru modificarea Legii nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice

 ( PLX 230/2006)
1. Cu adresa nr.PLx  230  din 1 octombrie 2006, Comisia pentru sănătate şi familie a fost sesizată cu reexaminarea proiectului de Lege privind aprobarea Ordonanţei de urgenţă a Guvernului nr. 7/2006 pentru modificarea Legii nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice ( PLX 230/2006), adoptat de către Senat în şedinţa din 30 martie 2006,  Camera Deputaţilor fiind Cameră decizională.
La întocmirea raportului de înlocuire, comisia a avut în vedere punctul de vedere al Ministerului Sănătăţii Publice nr.52711 bis/17.10.2006 .
Proiectul de lege are ca obiect de reglementare modificarea cuprinsului art.16 din Legea nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice. S-a avut în vedere că punerea în aplicare a prevederilor art.16 este de competenţa mai multor ministere şi, în consecinţă, drepturile şi obligaţiile donatorilor trebuie să fie aprobate prin hotărâre a Guvernului .
În acest context, intrarea în vigoare a Legii nr.282/2005 la termenul prevăzut poate genera riscul apariţiei unei crize de sânge în unităţile sanitare cu paturi, ca urmare a scăderii numărului de donatori, neexistând posibilităţi de motivare a lor, ceea ce va influenţa în mod negativ desfăşurarea actului medical în condiţii de maximă siguranţă şi fără pericolul pierderii de vieţi omeneşti. Pentru evitarea acestor disfuncţii se impune suspendarea temporară a aplicării legii menţionate, până la 30 septembrie 2006, cu excepţia art.46. 

Având în vedere necesitatea asigurării finalizării cadrului normativ secundar în domeniul transfuziei sanguine, în contextul procesului de reformă în sistemul sanitar, Comisia pentru sănătate şi familie propune Plenului Camerei Deputaţilor spre dezbatere şi adoptare proiectul de lege, care face obiectul raportului de înlocuire.

2. Proiectul de lege  face parte din categoria legilor ordinare , potrivit prevederilor articolului 73  din Constituţia României, republicată.
3. La dezbaterea proiectului de lege a participat, în conformitate cu prevederile art.54 din Regulamentul Camerei Deputaţilor, republicat, din partea Guvernului dl.Ervin Szekely, secretar de stat, Ministerul Sănătăţii Publice .
4. La lucrările comisiei din ziua de 17.10.2006 au fost prezenţi 16 deputaţi, 1 deputat fiind absent motivat .

Raportul de înlocuire a fost adoptat în unanimitate, cu modificări şi completări.
5. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

	Nr.

crt.
	Text ordonanţă 
	Text Senat
	Text propus de Comisie

( autorul amendamentului )
	Motivarea amendamentelor propuse

	0.
	1.
	2.
	3.
	4.

	1.
	____
	Titlul legii
“ Lege privind aprobarea Ordonanţei de urgenţă a Guvernului nr.7/2006 pentru modificarea Legii nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice ”
	Nemodificat .

	

	2.
	____
	„Articol unic. – Se aprobă Ordonanţa de urgenţă a Guvernului nr.7 din 16 februarie 2006 pentru modificarea Legii nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, publicată în Monitorul Oficial al României , Partea I, nr.163 din 21 februarie 2006. ”
	Articol unic. – Se aprobă Ordonanţa de urgenţă a Guvernului nr.7 din 16 februarie 2006 pentru modificarea Legii nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, publicată în Monitorul Oficial al României , Partea I, nr.163 din 21 februarie 2006, cu următoarea modificare : 
 
	Pentru respectarea normelor de tehnică legislativă.

	3.
	Titlul ordonanţei de urgenţă
„Ordonanţă de urgenţă pentru modificarea Legii nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare , în vederea utilizării lor terapeutice „

	Nemodificat 
	Nemodificat 
	

	4.
	Art.I
„Art.I. – Articolul 16 din Legea nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare , în vederea utilizării lor terapeutice , publicată în Monitorul Oficial al României , Partea I, nr.915 din 13 octombrie 2005, se modifică şi va avea următorul cuprins:

„Art.16. - Drepturile şi obligaţiile donatorilor se aprobă prin hotărâre a Guvernului.  ”


	____
Nemodificat 

	-  Articolul I se modifică şi va avea următorul cuprins:
„Art.I. –Legea nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare , în vederea utilizării lor terapeutice , publicată în Monitorul Oficial al României , Partea I, nr.915 din 13 octombrie 2005, se modifică  după cum urmează:

1. Art.16 se modifică şi va avea următorul cuprins:

„Art.16. – (1) Donatorii de sânge au dreptul să primească, la fiecare donare, o alocaţie de hrană sub forma tichetelor de masă, care au caracteristicile fizice şi valorice prevăzute de Legea nr.142/1998 privind acordarea tichetelor de masă, cu modificările ulterioare, sau o masă post donare la centrul de transfuzie sanguină în echivalentul valorii totale a tichetelor de masă acordate .

(2) Numărul tichetelor de masă, precum şi alte drepturi şi obligaţii ale donatorilor de sânge se stabilesc prin hotărâre a Guvernului. 
(3) Cheltuielile aferente drepturilor prevăzute la alin.(1) se suportă :

a) în anul 2006, din bugetele locale ale localităţilor în care instituţiile de profil cu activitate de recoltare de sânge în scop transfuzional îşi au sediul;

b) începând cu data de 1 ianuarie 2007, de la bugetul de stat prin bugetul  Ministerului Sănătăţii Publice .

(4) În aplicarea prevederilor alin.(1) şi (3) Ministerul Sănătăţii Publice elaborează norme aprobate prin ordin al ministrului sănătăţii publice cu avizul Ministerului Muncii, Solidarităţii Sociale şi Familiei şi Ministerului Finanţelor Publice .”
Autori: Comisia pentru sănătate şi familie şi Ministerul Sănătăţii Publice .
	Prin introducerea de noi modificări şi completări.
În vederea adoptării de măsuri imediate care să permită, în regim de urgenţă, acoperirea necesarului de sânge şi componente sanguine la nivel naţional, componente absolut indispensabile pentru desfăşurarea actului medical în condiţii  de maximă siguranţă şi în scopul evitării pierderii de vieţi omeneşti, elemente ce vizează interesul public şi constituie o situaţie extraordinară.



	5.
	____
	____
	2. La anexa nr.1 litera g) va avea următorul cuprins:
„g) centrul de transfuzie sanguină judeţean sau al municipiului Bucureşti – instituţie de profil , instituţie publică cu activitate în domeniul transfuziei sanguine, conform acreditării acordate de Ministerul Sănătăţii Publice .”

Autori: Comisia pentru sănătate şi familie şi Ministerul Sănătăţii Publice .

	Pentru o exprimare clară.

	6.
	„Art.II. – Dispoziţiile Legii nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare ,cu excepţia art.46, se suspendă până la data de 30 septembrie 2006, inclusiv.”

	Nemodificat 
	Nemodificat 
	



În cursul dezbaterilor nu au fost înregistrate amendamente respinse.

PREŞEDINTE

ACAD.PROF.UNIV.DR.MIRCEA IFRIM

